Agus Purwoto

Agus Purwoto (lahèr 24 Juni 1959) panèka purnawirawan perwira tèngghi TNI Angkatan Laut sè perna ajabat mènangka Sekretaris Kementerian Koordinator Bidhâng Kemaritiman Rèpublik Indonèsia sajjhek taon 2017 kantos 2019.

Salama aktif neng dhinâs militèr, abâ'na perna ajabhât mènangka Dirèktur Jènderal Kakowadhân Pertahanan neng Kementerian Pertahanan sajjhek 2012 kantos 2016 bân Gubernur Akademi Angkatan Laut (AAL) sajjhek 2011 kantos 2012.

 Koḍi'ân Asalla bân Panḍhiḍhighân 
Agus Purwoto lahèr neng tangghal 24 Juni 1959 neng Bandung, Jhâbâ Bârâ'. Neng taon 1979, abâ'na ètarèma ḍhâḍḍhi kadèt neng AKABRI Bâgiyân Laut bân ḍhâḍḍhi alumnus Angkadhân sè kapèng-XXVIII AKABRI Bâgiyân Laut sè lolos neng taon 1983. Abâ'na pas atugâs neng Korps Pelaut.

 Lampa’an Militèr 
Neng tangghal 27 Fèbruwari 2009, Agus ollè onghâ pangkat ḍhâḍḍhi Laksamana Pertama, samarèna sabellunna èpromosiyaghi ḍhâḍḍhi Kopala Biro Tata Usaha Sèkretariat Jènderal Departemèn Pertahanan.

Neng taon 2010, Agus èyangkat ḍhâḍḍhi Komandan Pangkalan Otama TNI Angkatan Laut VIII sè amarkas neng Manado. Abâ'na aghâdhui tugâs kasebbhut kantos èghântè'è sareng Sugianto neng tangghâl 24 Maret 2011. Samarèna ta' ajabat polè mènangka komandan pangkalan, Agus pas ètempattaghi neng Markas Rajâ TNI neng Jakarta mènangka Bakkèl Asisten Operasi Panglèma TNI.

Neng tangghâl 7 Sèptèmber 2011, Agus èlantik ḍhâḍḍhi Gubernur Akademi Angkatan Laut sè anyar ghântèna Ade Supandi. Abâ'na jhughân ollè ongghâ pangkat ḍhâḍḍhi Laksamana Ngodâ. Neng bulân Juli 2012, abâ'na adhingghâllaghi jabadhân kasebbhut, bân èpinda ḍâ' Markas Besar TNI Angkatan Laut mènangka Staf Khosos Kopala Staf Angkatan Laut.

 Sombher